ઉપલબ્ધ જાણકારી અનુસાર, બાંદ્રા પાસે ઝૂંપડપટ્ટીનો વિસ્તારમાં આગ લાગી છે. પશ્ચિમી રેલવે પીએરઓ એ જણાવ્યું હતું કે, બાંદ્રા સ્ટેશનની તમામ લાઇનો ચાલુ છે. સ્ટેશનના પેડેસ્ટ્રિયન બ્રિજ સુધી આગ ફેલાવાને કારણે બ્રિજનો એક ભાગ પણ તૂટી પડ્યો હોવાના સમાચાર છે. આગ લાગવાને કારણે ટ્રેનોની અવર-જવર પર કોઇ અસર નથી થઇ. બપોરે 3.45 કલાકે બેહરામપાડા વિસ્તારમાં આગ લાગી હતી. આગ લાગવા પાછળનું કારણ હજુ જાણી શકાયું નથી. મિડ-ડે અનુસાર, બપોરે આ વિસ્તારમાં ડિમોલિશનની કામગીરી દરમિયાન ગેસ સિલિન્ડર ફાટતા આગ લાગી હતી.